Ερμιόνη Γκρέιντζερ

Η **Ερμιόνη Τζέιν Γκρέιντζερ** (αγγλικά: Hermione Jean Granger) είναι φανταστικός χαρακτήρας της σειράς βιβλίων *[[Χάρι Πότερ]]* της Τζ. Κ. Ρόουλινγκ. Είναι νεαρή μάγισσα και η πιο κοντινή φίλη του Χάρι Πότερ και του Ρον Ουέσλι. 

Η Ερμιόνη, ως παιδί Μάγκλ που εισήλθε στον μαγικό κόσμο του Χόγκουαρτς, αντιμετώπισε ποικίλες προκλήσεις. Αρχικά, ήρθε αντιμέτωπη με την προκατάληψη και τις διακρίσεις από ορισμένους μάγους «καθαρού αίματος» που υποτιμούσαν τους Μάγκλ και τους απογόνους τους. 

Επιπλέον, η άγνοιά της για τον μαγικό κόσμο, πριν την εισαγωγή της στο Χόγκουαρτς, την ανάγκασε να μάθει τα πάντα από την αρχή, από τη χρήση των ξορκιών μέχρι την ιστορία και τους κανόνες του κόσμου αυτού. 

Παρά τις δυσκολίες αυτές, η Ερμιόνη κατάφερε να τις ξεπεράσει, αποδεικνύοντας την αξία της και αναδεικνύοντας τις εξαιρετικές της ικανότητες.

## Εξωτερική εμφάνιση

Περιγράφεται στα βιβλία ως μια κοπέλα με πυκνά, ατίθασα καστανά μαλλιά και καστανά μάτια. Στην πρώτη ταινία, "Ο Χάρι Πότερ και η Φιλοσοφική Λίθος", τα δόντια της Ερμιόνης είναι πιο μεγάλα από το συνηθισμένο, κάτι που διορθώνεται στη συνέχεια με τη βοήθεια της μαγείας.

Η Ερμιόνη δεν θεωρείται ιδιαίτερα όμορφη, αλλά η εμφάνισή της βελτιώνεται με την πάροδο του χρόνου καθώς από μια αμήχανη και συνεσταλμένη μαθήτρια, μετατρέπεται σε μια γοητευτική νεαρή γυναίκα με αυτοπεποίθηση. 

## Εμφανίσεις

### ''Ο Χάρι Πότερ και η Φιλοσοφική Λίθος''

Η Ερμιόνη εμφανίζεται για πρώτη φορά στην ταινία «Ο Χάρι Πότερ και η Φιλοσοφική Λίθος» όταν γνωρίζει τον Χάρι και τον Ρον στο τρένο Χόγκουαρτς Εξπρές, όπου ειρωνεύεται τον Ρον για την ανικανότητά του να κάνει ένα ξόρκι που θα μετέτρεπε τον αρουραίο του σε κίτρινο χρώμα. Αποδεικνύει πόσα ξέρει δηλώνοντας ότι έμαθε απ' έξω όλα τα βιβλία και κάνοντας το ξόρκι «Oculus Reparo» («Επισκεύασε Γυαλιά») στον Χάρι για να φτιάξει τα σπασμένα του γυαλιά. Διαρκώς ενοχλεί τους συνομήλικούς της με τις γνώσεις της, οπότε ο Χάρι και ο Ρον αρχικά τη θεωρούν αλαζόνα, ειδικά αφότου επικρίνει τον Ρον για το ξόρκι ανύψωσης που κάνει [«Wingardium Leviosa» («Ανύψωσε»)]. Δεν τη συμπαθούν καθόλου μέχρι να τη σώσουν από ένα τρολ, γεγονός για το οποίο αυτή είναι τόσο ευγνώμων ώστε λέει ψέματα για να τους γλιτώσει από τιμωρία, κερδίζοντας έτσι τη φιλία τους. Η ικανότητα της Ερμιόνης να σκέφτεται και να δρα λογικά δίνει, αργότερα, τη δυνατότητα στο τρίο να λύσει έναν γρίφο που είναι απαραίτητος για την ανάκτηση της φιλοσοφικής λίθου και νικάει την «παγίδα του σατανά» («Devil's Snare») και συγκεκριμένα, το πλοκάμι του φυτού που τυλίγεται γύρω τους, κάνοντας ένα ξόρκι το οποίο βγάζει μπλε φλόγες. 

Η Ερμιόνη είναι ο εγκέφαλος πίσω από το σχέδιο να εισέλθουν στο μέρος όπου η πέτρα είναι κρυμμένη. Ανταποκρίνεται θετικά στην επιφύλαξη του Χάρι προς τον καθηγητή Σέβερους Σνέιπ και είναι επίσης καχύποπτη γι 'αυτόν. Αποκαλύπτει στον Χάρι και στο Ρον ότι κάνει πολλή έρευνα στη βιβλιοθήκη, η οποία τη βοήθησε να νικήσει την «παγίδα του σατανά» και να επεξεργαστεί τη λογική των φίλτρων.

Η Ρόουλινγκ είπε στον ιστότοπό της ότι αντιστάθηκε στα αιτήματα του συντάκτη της για να αφαιρέσει τη σκηνή του τρολ, δηλώνοντας ότι «η Ερμιόνη είναι τόσο αλαζονική και ενοχλητική στην αρχή της Φιλοσοφικής Λίθου που πραγματικά ένιωσα ότι χρειαζόταν κάτι (κυριολεκτικά) τεράστιο για να τη φέρει μαζί με τον Χάρι και ο Ρον».

### ''Ο Χάρι Πότερ και η Κάμαρα με τα Μυστικά''

Η Ερμιόνη (μαζί με τη μητέρα του Ρον, τη Μόλι Ουέσλι, και μερικές μαθήτριες του Χόγκουαρτς) αναπτύσσει μια συμπάθεια για τον καθηγητή της άμυνας εναντίον των σκοτεινών τεχνών, Γκιλντρόι Λόκχαρτ, καθώς αυτός είχε γράψει όλα τα βιβλία που απαιτούνται για το μάθημα της άμυνας εναντίον των σκοτεινών τεχνών στο «Ο Χάρι Πότερ και η Κάμαρα με τα Μυστικά». Κατά τη διάρκεια μιας πρωινής αντιπαράθεσης μεταξύ των ομάδων Γκρίφιντορ και Σλίθεριν του Κουίντιτς, ένας ακόμη καβγάς πάει να ξεσπάσει, καθώς ο Ντράκο Μαλφόι την αποκαλεί «λασποαίματη», ένα προσβλητικό επίθετο για τους μάγους που είναι γεννημένοι από γονείς Μαγκλ, όταν αυτή υπερασπίζεται την κουίντιτς ομάδα του Γκρίφιντορ. Παρασκευάζει το Πολυχυμικό Φίλτρο που χρειάζεται το τρίο για να μεταμορφωθεί στους συγκατοίκους του Ντράκο, ώστε να συλλέξει πληροφορίες σχετικά με τον κληρονόμο του Σλίθεριν που άνοιξε εκ νέου την Κάμαρα με τα Μυστικά. Ωστόσο, δεν είναι σε θέση να συμμετάσχει μαζί με τον Χάρι και τον Ρον στην έρευνα, αφού η τρίχα που απομάκρυνε από τη ρόμπα της μαθήτριας του Σλίθεριν Μίλισεντ Μπούλστροουντ (με την οποία η Ερμιόνη είχε προηγουμένως συναντηθεί κατά τη διάρκεια της Λέσχης Μονομαχίας του Λόκχαρτ) ήταν εκείνη της γάτας της, με αποτέλεσμα να γίνει σαν αυτήν σε ανθρώπινη μορφή· χρειάζονται αρκετές εβδομάδες για να φύγουν οι επιδράσεις
Αρχείο:Emma Watson 2012 Shankbone.JPG|Η ηθοποιός Έμμα Γουάτσον που ενσαρκώνει την Ερμιόνη Γκρέιντζερ στις ταινίες του Χάρι Πότερ. Εδώ σε φωτογραφία του 2012.
Αρχείο:Emma Watson 2013.jpg|Η Έμμα Γουάτσον σε φωτογραφία του 2013.
Αρχείο:Emma Watson 2, 2013.jpg|Η Έμμα Γουάτσον σε φωτογραφία του 2013.


## Βιβλιογραφία
* Rowling, J. K. (1998). *[[Ο Χάρι Πότερ και η Φιλοσοφική Λίθος]]* (Μ. Ρούτσου, μεταφρ.). Αθήνα: Ψυχογιός. (Το πρωτότυπο έργο εκδόθηκε το 1997).
* Rowling, J. K. (1999). *[[Ο Χάρι Πότερ και η Κάμαρα με τα Μυστικά]]* (Κ. Οικονόμου, μεταφρ.). Αθήνα: Ψυχογιός. (Το πρωτότυπο έργο εκδόθηκε το 1998).
* Rowling, J. K. (1999). *[[Ο Χάρι Πότερ και ο Αιχμάλωτος του Αζκαμπάν]]* (Κ. Οικονόμου, μεταφρ.). Αθήνα: Ψυχογιός. (Το πρωτότυπο έργο εκδόθηκε το 1999).
* Rowling, J. K. (2000). *[[Ο Χάρι Πότερ και το Κύπελλο της Φωτιάς|Ο Χάρι Πότερ και το Κύπελο της Φωτιάς]]* (Κ. Οικονόμου, μεταφρ.). Αθήνα: Ψυχογιός. (Το πρωτότυπο έργο εκδόθηκε το 2000).
* Rowling, J. K. (2003). *[[Ο Χάρι Πότερ και το Τάγμα του Φοίνικα]]* (Κ. Οικονόμου, μεταφρ.). Αθήνα: Ψυχογιός. (Το πρωτότυπο έργο εκδόθηκε το 2003).
* Rowling, J. K. (2005). *[[Ο Χάρι Πότερ και ο Ημίαιμος Πρίγκιψ]]* (Κ. Οικονόμου, μεταφρ.). Αθήνα: Ψυχογιός. (Το πρωτότυπο έργο εκδόθηκε το 2005).
* Rowling, J. K. (2007). *[[Ο Χάρι Πότερ και οι Κλήροι του Θανάτου]]* (Κ. Οικονόμου, μεταφρ.). Αθήνα: Ψυχογιός. (Το πρωτότυπο έργο εκδόθηκε το 2007).

## Παραπομπές


## Εξωτερικοί σύνδεσμοι

* https://harrypotter.fandom.com/wiki/Hermione_Granger
* https://www.hp-lexicon.org/character/granger-family/hermione-granger/
* https://www.wizardingworld.com/features/importance-of-hermione-granger
* https://web.archive.org/web/20120208051252/http://www.jkrowling.com/textonly/en/faq_view.cfm?id=90

Κατηγορία:Χαρακτήρες της σειράς Χάρι Πότερ